Cod portocaliu de inundații. Alerta vizează șase județe, de sâmbătă până luni.
Cod portocaliu și galben de inundații pe câteva râuri din țară. Alerta mai severă vizează ape din șase județe. Atenționarea va fi valabilă de sâmbătă până luni.
Hidrologii au emis, vineri, mai multe avertizări Cod portocaliu și galben de inundații pe câteva râuri din țară. Alerta mai severă vizează ape din șase județe, avertizarea fiind valabilă de sâmbătă până luni.Hidrologii anunță scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale cotelor de apărare.Bazinele hidrografice afectate sunt Tisa, Vişeu, Iza, Tur, Someş, Crasna, Crişul Repede, Crişul Negru, Crișul Alb, Mureş, Olt și Bistriţa.Cod galben în Maramureș și alte 12 județeO avertizare Cod galben începe vineri ora 14:00 și expiră luni ora 16:00, vizând râuri din judeţele Maramureş, Satu Mare, Bistriţa Năsăud, Cluj, Sălaj, Bihor, Arad, Hunedoara, Harghita, Mureş, Covasna, Suceava şi Neamţ.O altă avertizare hidrologică va fi în vigoare de sâmbătă ora 18:00 până luni ora 16:00 pe râul Someş pe sectorul aval S.H. Dej (judeţele: Cluj, Sălaj, Maramureş şi Satu Mare).Alerta Cod portocaliu intră în vigoare vineri la ora 14:00 și durează până luni ora 16:00 pe râul Tur – sector aval S.H. Turulung (sector ȋndiguit) – judeţul Satu Mare.Râurile cu potențial de inundațiiTotodată, de sâmbătă ora 8:00 până luni ora 16:00 pe râuri din bazinele hidrografice: Vişeu, Iza, Tur – bazin amonte S.H. Turulung (judeţele: Maramureş şi Satu Mare), Someşul Mare (judeţul Bistriţa Năsăud), Lăpuş (judeţul Maramureş), Someş – afluenții mici aferenți sectorului aval S.H. Dej (judeţele: Cluj, Sălaj, Maramureş şi Satu Mare), Mureş – afluenţii aferenţi sectorului aval S.H. Stânceni – amonte S.H. Luduş (judeţele: Mureş şi Bistriţa Năsăud) va fi avertizare Cod portocaliu de inundații.Fenomenele hidrologice periculoase se pot produce cu probabilitate şi intensitate mai mare pe unele râuri din judeţele Bistriţa Năsăud şi Maramureş.